Georg von Dehn-Schmidt

**Georg von Dehn-Schmidt** (opprinnelig **Georg Schmidt**, 1876–1937) var en tysk diplomat i keiserriket Tyskland, Weimarrepublikken og Nazi-Tyskland.

## Liv og virke
### Bakgrunn
Georg Schmidt, sønn av en distriktsveterinær, gikk på *Comenius Gymnasium* i Lissa. Fra 1898 studerte han jus ved Universitetet i Jena og Friedrich-universitetet i Halle. Han ble overført til Friedrich-Wilhelm-universitetet i Berlin som et inaktivt medlem av militæret. Han fullførte sin juridiske praksiseksamen i 1901 ved det schlesiske Friedrich-Wilhelm-universitetet i Breslau. Han vervet seg samme år som ettårig frivillig og tok doktorgraden i jus fra Leipzig. I 1903/04 studerte han russisk ved *Seminar for orientalske språk* i Berlin.

I januar 1907 besto han assessoreksamen. Han ble adoptert i februar 1907 av Caroline Knorr, født von Dehn; og han endret navn til von Dehn-Schmidt i 1921.

### Utenrikstjenesten
I 1908 ble han innkalt til utenrikstjenesten i keiserriket Tyskland. Hans første utenlandsoppdrag var i Amsterdam og i London. 

Han ble innkalt som løytnant ved utbruddet av Første verdenskrig, og ble utstasjonert til generalguvernør Moritz von Bissing i Brussel i 1915, hvor han tjenestegjorde i det okkuperte generalguvernement Belgia. I 1917 returnerte han til utenrikstjenesten i Berlin, hvor han ble tildelt avdeling IV (etterretning).	

Hans første stasjoner etter krigens slutt var London og Liverpool.

### Minister (ambassadør) til Irland   ... og (såvidt) til Romania
Fra juni 1923 ledet von Dehn-Schmidt det nyopprettede generalkonsulatet i Dublin i Den irske fristaten. Da den ble omgjort til en legasjon, ble han minister i 1930. Von Dehn-Schmidt hadde søkt om medlemskap i NSDAP i 1934. Dette ble forhindret av Dublin-avdelingen av NSDAP/AO, under ledelse av Adolf Mahr siden juni 1934. Han gjentok søknaden om medlemskap i februar 1937. 

I august 1934 flyttet han til Bucuresti som sendemann til Romania. Men han ble forfulgt av en hendelse rett før avreisen fra Dublin: Von Dehn-Schmidt ble pensjonert i februar 1935 etter at Mahr hadde publisert et pressebilde av Dehn i *[[Der Stürmer]]* som viste ham kyssende bisperingen til den apostoliske nuntius erkebiskop Paschal Robinson ved hans avskjed fra Dublin. Hendelsen ble også diskutert i en uoffisiell samtale mellom den daværende irske ambassadør i Berlin, Charles Bewley, og ministerdirektøren Hans-Heinrich Dieckhoff. Bildet var tatt av en pressefotograf. Mahr fremskaffet et eksemplar og sendte det til Julius Streicher som i sin tur fikk det publisert i *Der Stürmer*, noe som ville føre til at Adolf Hitler ble oppmerksom på det inntrufne. Hitler kalte så von Dehn-Schmidt tilbake fra sin post i Bucuresti og avskjediget ham fra den diplomatiske tjeneste fordi han hadde opptrådt på et manér svært upassende for en tysk representant for sitt hjemland. Mahr nektet etterpå for å ha noe som helst med avskjedigelsen av von Dehn-Schmidt.

von Dehn Schmidt døde den 14. juli 1937 i Mûnchen i Bayern.

## Skrifter
* Georg Schmidt: *Wille und Erklärung : ein Beitrag zur Lehre vom Rechtsgeschäft: §§ 116 Satz 2, 117 Abs. 1 und 118 B.G.B. in geschichtlicher und vergleichender Darstellung*. Halle a.S. : Kaemmerer, 1902, Diss. Leipzig 1901.
## Litteratur
* Maria Keipert (red.): *Biographisches Handbuch des deutschen Auswärtigen Dienstes 1871–1945.* Herausgegeben vom Auswärtigen Amt, Historischer Dienst. Band&nbsp;1: Johannes Hürter: *A–F.* Schöningh, Paderborn u.&nbsp;a. 2000, ISBN 3-506-71840-1, s.&nbsp;407f.
* Christopher Sterzenbach: *Die deutsch-irischen Beziehungen während der Weimarer Republik, 1918 – 1933: Politik, Wirtschaft, Kultur.* LIT, Münster 2009, ISBN 978-3-8258-1470-0.
* Horst Dickel: *Deutsche Aussenpolitik und die irische Frage von 1932 bis 1944*, Steiner, Wiesbaden 1983, ISBN 3-515-03896-5. Frankfurt (Main), Univ., Diss., 1980.
* John P. Duggan: *Neutral Ireland and the Third Reich*, Gill and Macmillan, Dublin 1985, ISBN 0-7171-1384-1.
## Referanser